|  |
| --- |
| **Naziv natječaja:** Javni natječaj za dodjelu financijskih potpora vrhunskom sportu iz Proračuna Grada Zagreba za 2019. |

**UPUTE ZA PRIJAVITELJE**

**na Javni natječaj za dodjelu financijskih potpora vrhunskom sportu iz Proračuna Grada Zagreba za 2019.**

Molimo Vas da se prilikom pripreme prijave na Javni natječaj pridržavate sljedećih pravila koja se odnose na:

1. **Troškovi i proračun programa/projekta (proračun je sastavni dio Prijave A1 koja se ispunjava u elektroničkom obliku):**
* Prihvatljivi su troškovi koje je imao korisnik financiranja, a koji ispunjavanju sve slijedeće kriterije; nastali za vrijeme razdoblja provedbe programa u skladu sa ugovorom a plaćeni do datuma odobravanja završnog izvješća; moraju biti u ukupnom predviđenom proračunu projekta ili programa; nužni za provođenje programa ili projekta koji je predmet dodjele financijskih sredstava;
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstveno neprofitnih organizacija;
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost;
* iz sredstava koja se traže za provedbu programa/projekta ne smije se isplaćivati regres zaposlenicima udruge;
* u proračunu programa/projekta koji se prijavljuje ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, fiksnih i mobilnih telefona i sl.) koji glase na ime fizičke osobe;
* u slučaju da udruga djeluje u iznajmljenom privatnom stanu potrebno je priložiti presliku ovjerenog ugovora o najmu koji ne može biti sklopljen s osobama koje obnašaju određene funkcije u upravljanju udrugom;
* Prihvatljivi neizravni troškovi; predvidivi dio indirektnih troškova (režije: plin, voda, najam prostora; knjigovodstveni servis) u ukupnom proračunu programa/projekta ne mogu biti veći od 25% ukupnog proračuna planiranog za provedbu programa/projekta.
1. **Uvjerenje da se ne vodi kazneni postupak protiv saveza ili sportskog kluba i odgovorne osobe saveza ili sportskog kluba**

- uvjerenje da se protiv odgovorne osobe saveza ili sportskog kluba ne vodi kazneni postupak, ne starije od šest mjeseci od dana objave natječaja.

**3. Potvrdu gradskog upravnog tijela ili više njih o potrošnji proračunskih sredstava za financijske potpore odobrene iz proračuna Grada Zagreba za 2018.**

* potrebno je priložiti sve potvrde o potrošnji proračunskih sredstava za 2018. od jednog ili više gradskih ureda/službi putem kojih je potpora dodijeljena i kojima je predano izvješće o proračunskim sredstvima utrošku financijske potpore; odnosi se na sve zaključke o financiranju i sklopljene ugovore sa svih osnova;
* potvrdu/potvrde gradskog upravnog tijela o potrošnji proračunskih sredstava za 2018. izdaje gradski ured/služba putem kojega je dobivena financijska potpora iz proračuna Grada Zagreba u 2018. i kojem je predano izvješće o utrošku potpore;
* ako udruga u 2018. nije dobila financijsku potporu iz proračuna Grada Zagreba, potrebno je prijavi na Javni natječaj priložiti izjavu odgovorne osobe udruge u kojoj ona pod materijalnom i kaznenom odgovornošću izjavljuje da u 2018. nije dobila nikakva financijska sredstva iz proračuna Grada Zagreba. Izjava treba biti vlastoručno potpisana od strane osobe ovlaštene za zastupanje udruge.

**4. Potpisivanje ugovora**

* sa sportskim savezom ili sportskim klubom kojem je odobrena financijska potpora Grad Zagreb će potpisati ugovor o financiranju programa/projekta najkasnije 30 dana od dana donošenja konačne odluke o odobravanju financijskih sredstava. U slučaju da se za provedbu vašeg programa/projekta odobri niži iznos sredstava od onog koji ste zatražili u proračunu, prije sklapanja ugovora o financiranju programa/projekta, imate obavezu izraditi novi proračun (specifikaciju troškova) te izmijeniti opisni dio programa/ projekta a koji će biti sastavnim dijelom rečenog ugovora o financiranju pod uvjetom da izmjena troškova ne uzrokuje izmjenu prijavljenog programa/projekta;

**5. Prijave programa na Javni natječaj**

* savez može u jednoj prijavi navesti više sportaša/sportašica I. i II. kategorije za koje prijavljuje program, a klubovi nositelji kvalitete mogu u jednoj prijavi obraditi više programskih aktivnosti;
* od prijavitelja je moguće zatražiti dodatna pojašnjenja i dopune prijave na način da se dopunom ne utječe na sadržaj prijave bitan za ocjenjivanje prijave. Dopuna se odnosi na manje tehničke pogreške koje ne utječu na kvalitetu programa/projekta. Za sve možebitne zatražene dopune dokumentacije, biti će određen rok jednak za sve prijavitelje.

**6. Rješenje HOO-a o kategorizaciji sportaša**

- nužno je u obrascu A4/1 upisati broj i datum važećeg Rješenja HOO-a o

kategorizaciji sportaša, te u aplikaciji obavezno priložiti navedeno Rješenje

**7. Način prijave**

* Prijava se podnosi isključivo u elektroničkom obliku putem on line servisa e-Pisarnice koji se nalazi na internetskim stranicama Grada Zagreba www.zagreb.hr, link:

<https://e-pisarnica.zagreb.hr/ePisarnica/eIsprave2>.

* Prijavu mora podnijeti osoba ovlaštena za zastupanje udruge. Da bi se moglo pristupiti formi za popunjavanje prijave – ePrijavnica, prethodno treba aktivirati korisnički račun za pristup NIAS-u (Nacionalnom identifikacijskom i autentifikacijskom sustavu).
* Sportski savez ili sportski klub svoje programe/projekte moraju prijaviti na propisanim obrascima u elektroničkom obliku, sukladno uputama na obrascima i Uputama za prijavitelje na javni natječaj, koje su sastavni dio natječajne dokumentacije.
* Udruga mora u obrascima odgovoriti na sva pitanja i upisati sve tražene podatke.
* Sva pitanja u vezi s Natječajem mogu se tijekom trajanja Natječaja poslati na e-mail: andrea.pintar@zagreb.hr najkasnije 5 dana prije isteka roka za predaju prijava na Natječaj. Pitanja s pripadajućim odgovorima nalazit će se, tijekom natječajnog roka, na web stranici Grada Zagreba www.zagreb.hr.

 **8. Dodatne informacije**

* Udruga može prijaviti najviše tri programa/projekta na ukupno 14 objavljenih javnih natječaja za financiranje programa/projekata udruga iz Proračuna Grada Zagreba za 2019.
* Udruga mora u obrascima odgovoriti na sva pitanja i upisati sve tražene podatke.
* Prijava koja sadrži nečitljive dokaze, dokumentaciju i obrasce iz točke 9. natječaja neće se razmatrati.